Κίρστι Κόβεντρι

Η Κίρστι Κόβεντρι (Χαράρε, 16 Σεπτεμβρίου 1983) είναι κολυμβήτρια και Ολυμπιονίκης από τη Ζιμπάμπουε, διακεκριμένη αθλητική παράγοντας, η οποία από τις 23 Ιουνίου 2025 υπηρετεί ως Πρόεδρος της Διεθνούς Ολυμπιακής Επιτροπής (ΔΟΕ).

 Αθλητική καριέρα 
Φοίτησε και αγωνίστηκε ως κολυμβήτρια για το Πανεπιστήμιο Όμπερν στην Αλαμπάμα, στις Ηνωμένες Πολιτείες."Η Ζιμπάμπουε παραμερίζει τις φυλετικές εντάσεις για να υποδεχτεί ως ηρωίδα τη νικήτρια τριών μεταλλίων", USA Today, 25 Αυγούστου 2004. 

Κέρδισε επτά από τα οκτώ Ολυμπιακά μετάλλια που έχει η Ζιμπάμπουε, καθιστώντας την κορυφαία αθλήτρια της χώρας της.https://www.cnn.gr/sports/story/468288/i-kristi-koventri-nea-proedros-tis-diethnoys-olympiakis-epitropis Συμμετείχε σε πέντε Ολυμπιακούς Αγώνες (2000, 2004, 2008, 2012, 2016), όπου κατέκτησε συνολικά δύο χρυσά, τέσσερα αργυρά και ένα χάλκινο μετάλλιο. Στους Θερινούς Ολυμπιακούς Αγώνες 2004 στην Αθήνα, η Κόβεντρι κέρδισε τρία Ολυμπιακά μετάλλια: ένα χρυσό, ένα ασημένιο και ένα χάλκινο. Στους Ολυμπιακούς Αγώνες 2008 στο Πεκίνο, κατέκτησε τέσσερα μετάλλια: ένα χρυσό και τρία ασημένια. 

Ο Πολ Τσινγκόκα, επικεφαλής της Ολυμπιακής Επιτροπής της Ζιμπάμπουε, την περιέγραψε ως "εθνικό μας θησαυρό". Ο Πρόεδρος της Ζιμπάμπουε, Ρόμπερτ Μουγκάμπε, την αποκάλεσε "χρυσό κορίτσι" και της απένειμε προσωπικά 100.000 δολάρια ΗΠΑ ως χρηματικό έπαθλο για την επίδοσή της στους Ολυμπιακούς Αγώνες του 2008."Η κολυμβήτρια της Ζιμπάμπουε λαμβάνει χρηματικό βραβείο", BBC, 29 Αυγούστου 2008. 

Το 2016, η Κόβεντρι αποσύρθηκε από την κολύμβηση μετά την πέμπτη συμμετοχή της σε Ολυμπιακούς Αγώνες, έχοντας κατακτήσει τις περισσότερες ατομικές Ολυμπιακές διακρίσεις στην ιστορία της γυναικείας κολύμβησης. Είναι μέλος της Διεθνούς Ολυμπιακής Επιτροπής (IOC) και το 2018 εξελέγη Πρόεδρος της Επιτροπής Αθλητών της ΔΟΕ, του οργάνου που εκπροσωπεί όλους τους Ολυμπιακούς αθλητές παγκοσμίως.

 Διοικητική καριέρα και εκλογή στη ΔΟΕ 
Μετά την αποχώρησή της από την ενεργό δράση, η Κόβεντρι ασχολήθηκε με την αθλητική διοίκηση και την πολιτική. Διετέλεσε υπουργός Αθλητισμού της Ζιμπάμπουε, ενώ το 2018 εξελέγη μέλος της Διεθνούς Ολυμπιακής Επιτροπής (ΔΟΕ).

Στις 20 Μαρτίου 2025, εξελέγη πρόεδρος της ΔΟΕ, καθιστώντας την πρώτη γυναίκα και την πρώτη Αφρικανή που αναλαμβάνει αυτή τη θέση στην 130χρονη ιστορία του οργανισμού.Euronews Η εκλογή της αποτελεί σημαντικό ορόσημο, καθώς είναι η πρώτη φορά που ο πρόεδρος του οργανισμού δεν προέρχεται από την Ευρώπη ή τις ΗΠΑ.https://www.naftemporiki.gr/sports/1935532/nea-proedros-tis-doe-i-kirsti-koventri Naftemporiki

Η θητεία της ως πρόεδρος της ΔΟΕ θα έχει διάρκεια οκτώ χρόνια, με δυνατότητα επανεκλογής για ακόμη μία τετραετία. Στην πρώτη της δήλωση μετά την εκλογή της, η Κόβεντρι εξέφρασε την τιμή και τη συγκίνησή της, υποσχόμενη να ηγηθεί του οργανισμού με τις αξίες του Ολυμπιακού κινήματος στο επίκεντρο.https://www.protothema.gr/sports/article/1615821/gia-proti-fora-gunaika-proedros-sti-doe-exelegi-i-kirsti-kovedri

 Παραπομπές 

Εξωτερικοί σύνδεσμοι


Κατηγορία:Μέλη Διεθνούς Ολυμπιακής Επιτροπής
Κατηγορία:Πρόεδροι της Διεθνούς Ολυμπιακής Επιτροπής